ID-DEĊIŻJONI TAL-KUMMISSJONI
tas-16 ta' Marzu 2005
dwar kontribuzzjoni finanzjarja tal-Komunità għall-Ġermanja u l-Finlandja għall-programmi tagħhom sabiex isaħħu infrastrutturi ta' spezzjoni għall-iċċekkjar tas-saħħa tal-pjanti fuq pjanti u prodotti tal-pjanti li ġejjin minn pajjiżi terzi
(innotifikata taħt in-numru tad-dokument C(2005) 674)
(It-testi bil-Finlandiż, bil-Ġermaniżi u bl-Iżvediż biss huma awtentiċi)
(2005/242/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar miżuri ta' ħarsien kontra l-introduzzjoni fil-Komunità ta' organiżmi li jagħmlu ħsara lil pjanti jew lil prodotti tal-pjanti, kif ukoll kontra t-tixrid tagħhom fil-Komunità (1), u b'mod partikolari l-Artikolu 13c (5) tagħha,
Billi:
(1)
Id-Direttiva 2000/29/KE tistipola l-kontribuzzjoni finanzjarja tal-Komunità li għandha tingħata lill-Istati Membri sabiex issaħħu l-infrastrutturi ta' spezzjoni għall-iċċekkjar tas-saħħa tal-pjanti fuq il-pjanti u l-prodotti tal-pjanti li ġejjin minn pajjiżi terzi.
(2)
Kemm il-Ġermanja kif ukoll il-Finlandja stabbilixxew programm sabiex isaħħu l-infrastrutturi ta' spezzjoni għall-iċċekkjar tal-pjanti u l-prodotti tal-pjanti li ġejjin minn pajjiżi terzi. Applikaw għall-allokazzjoni ta' kontribuzzjoni finanzjarja tal-Komunità għall-dawk il-programmi skond ir-Regolament tal-Kummissjoni (KE) Nru 998/2002 tal-11 ta' Ġunju 2002 li jistabbilixxi regoli ddettaljati għall-implimentazzjoni tad-dispożizzjonijiet relatati ma' l-allokazzjoni ta' kontribuzzjoni finanzjarja tal-Komunità għal Stati Membri sabiex isaħħu infrastrutturi ta' spezzjoni għall-iċċekkjar tas-saħħa tal-pjanti għall-pjanti u l-prodotti tal-pjanti li ġejjin minn pajjiżi terzi. (2)
(3)
L-informazzjoni teknika prevista mill-Ġermanja u l-Finlandja tat setgħa lill-Kummissjoni sabiex tanalizza b'mod preċiż u komprensiv. Il-Kummissjoni ħejjiet lista ta' karigi eliġibbli ta' spezzjoni li jsaħħu programmi, li jagħtu dettalji ta' l-ammont propost ta' kontribuzzjoni finanzjarja tal-Komunità għal kull programm. L-informazzjoni kienet ukoll eżaminata mill-Kumitat Permanenti dwar is-Saħħa tal-Pjanti.
(4)
Kull programm inkluż f'dik il-lista kien valutat għall-approvazzjoni b'mod individwali Il-Kummissjoni kkonkludiet li l-kundizzjonijiet u l-kriterji stipolati fid-Direttiva 2000/29/KE u r-Regolament (KE) Nru 998/2002 għall-għotja ta' kontribuzzjoni finanzjarja tal-Komunità, intlaħqu.
(5)
Skond dan, huwa xieraq li tkun allokata kontribuzzjoni finanzjarja tal-Komunità sabiex tkopri l-infiq ta' dawk il-programmi mill-Ġermanja u l-Finlandja.
(6)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
1. L-allokazzjoni ta' kontribuzzjoni finanzjarja tal-Komunità bil-għan li tkopri n-nefqa li se ġġarrab il-Ġermanja għall-programm tagħha għat-tisħiħ tal-karigi ta' spezzjoni hija hawnhekk approvata.
2. L-allokazzjoni ta' kontribuzzjoni finanzjarja tal-Komunità bil-għan li tkopri n-nefqa li se ġġarrab il-Finlandja għall-programm tagħha għat-tisħiħ tal-karigi ta' spezzjoni hija hawnhekk approvata.
Artikolu 2
1. L-ammont totali ta' kontribuzzjoni finanzjarja hekk kif previst fl-Artikolu 1 se jkun ta' 94 470 euro.
2. Il-kontribuzzjoni finanzjarja massima mill-Komunità għal kull Stat Membru kkonċernat għandha tkun kif ġej:
a)
36 875 euro: il-Ġermanja;
b)
57 595 euro: il-Finlandja.
3. Il-kontribuzzjoni finanzjarja massima tal-Komunità għal kull programm għat-tisħiħ tal-karigi ta' spezzjoni se jkunu hekk kif stipolati fl-Anness.
Artikolu 3
Il-kontribuzzjoni finanzjarja tal-Komunità għal kull programm hekk kif stipolata fl-Anness se titħallas biss meta:
a)
tkun ingħatat evidenza tax-xiri u/jew titjib tat-tagħmir u/jew faċilitajiet elenkati fil-programm mill-Istat Membru kkonċernat lill-Kummissjoni b'dokumentazzjoni xierqa; u
b)
tkun tressqet talba għall-ħlas tal-kontribuzzjoni finanzjarja tal-Komunità mill-Istati Membri kkonċernati lill-Kummissjoni, skond id-dispożizzjonijiet previsti fl-Artikolu 3 tar-Regolament (KE) Nru 998/2002.
Artikolu 4
Din id-Deċiżjoni hija indirizzata lir-Repubblika Federali tal-Ġermanja u r-Repubblika Finlandiża.
Magħmula fi Brussell, fis-16 ta' Marzu 2005.